 ኤርትራ ምሕታትዶ ሓጢኣትዩ? ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር ኣብኡ እንዳሰርሐ እንከሎ ኣብ ቀዳማይ ውድባዊ ጉባኤ ድሕሪ ምስታፉ ቅያር ኣባል ማእከላይ ሽማግለ ኰይኑ ብጉባኤ ተመሪጹ ካብኡ ንደሓር ኣብ ክፍሊ ቁጠባ ሓላፊ ጨንፈር መጓዓዝያ ኮይኑ ተመዲቡ ክሳብ መወዳእታ 1979 ይሰርሕ ከም ዝነበረ ብዛዕብኡ ዝተጸሓፈ ጽሑፋት ይጠቅስ ኣብ መወዳእታ 1979 ጀሚሩ ድማ ናብ ጨንፈር ትምህርቲ ተመዲቡ ምኽትል ሓላፊ ኮይኑ ይሰርሕ ነይሩ ቢትወደድ ካብ ጨንፈር ትምህርቲ ናብ ተዋጋኢ ሰራዊት ተቐይሩ ከም ሓላፊ ክፍለ ሰራዊት ካብኡ ድማ ከም ሓላፊ ክፍሊ ቁጠባ ጨንፈር ዕጥቅን ስንቅን ኮይኑ ተመዲቡ ብ1990 ካብ ክፍሊ ቁጠባ ናብ ሰራዊት ከምእንደገና ተቐይሩ ክሳብ ዕለት ናጽነት ኣዛዚ ኮማንዶን ክፍለ ሰራዊትን ብምዃን ምስ ገረዝግሄር ዓንደማርያም ውጩ ኮይኑ ወደባዊት ከተማ ዓሰብ ንምሓዝ ዝተኻየደ ሰፊሕ ናይ ምድረበዳ ውግእ ዝመርሐ ተጋዳላይ እዩ ኣብ ዓሰብ ኣብ ዝነበረሉ እዋን ከም ምኽትል ኣማሓዳርን ሓላፊ ክፍለ ሰራዊትን ኮይኑ የገልግል ኔሩ እንተኾነ ድሕሪ ሓሙሽተ ኣዋርሕ ናጽነት ኤርትራ ኣብ ወርሒ ጥቅምቲ 1991 ኣብ ትሕሪ ቀይዲ ኣትዩ ኣብ 1997 ድሕሪ 7 ዓመት ማእሰርቲ ተፈቲሑ እንተኾነ ድሕሪ ክልተ ወርሒ እንደገና ተኣሲሩ ክሳብ ሕጂ ድማ ን29 ዓመታት ኣብ ትሕቲ ቀይዲ ይርከብ እታ ንዓመታት ዝተቓለሰላ ነጻ ኤርትራ ንሸውዓተ ኣዋርሕ ጥራይ እዩ ነጻ ኮይኑ ኣስተማቒሩዋ ድሕሪ ናድነት ዝነበራ ቀዳሞት ሓሙሽተ ኣዋርሕን ን74 ኣዋርሕ ተኣሲሩ ምስ ተፈተሐ ካልኣይ ግዜ ቅድሚ ምእሳሩ ዝነበራ ክልተ ኣዋርሕን ምኽንያት መእሰሪ ቢትወድድ ኣብርሃ እንታይ እዩ? 